Париждегі құны 65 миллион еуро тұратын пәтерді кімге саттыңыз?
"Париждегі құны 65 миллион еуро тұратын пәтерді кімге саттыңыз?" | "https://abai.kz/post/62191"
TITLE: Париждегі құны 65 миллион еуро тұратын пәтерді кімге саттыңыз?
URL: https://abai.kz/post/62191
META: "Париждегі құны 65 миллион еуро тұратын пәтерді кімге саттыңыз?" | "https://abai.kz/post/62191"
DATE: 23.11.2017
AUTHOR(s): Мұхтар ШЕРІМ
TOTAL WORDS: 270
TEXT: Адамдар қызық, ниеттері бұзық... Бәрін білгісі келеді. Бельгиялық брокер Игнас Мювиссен кофе ішіп отырған, ұялы телефоны шырылдады. – Алло? – Маған Игнас керек еді, – деп сұрады Астанадан қазақстандық біреу. Ағылшын тілінде тілін тістеп сөйлейді екен. – Ия, құлағымды сізге беріп тұрмын. – Сіз Қазақстан үкіметі өкіліне Парижде құны 65 миллион еуро тұратын пәтер сатқаныңызды мәлімдедіңіз ғой? – Иә. – Мен өте кедей адаммын. Бейшарамын. Сорлымын. Қазақстанда мендей бейшаралар жетіп артылады, өте көп. Айтыңызшы, қымбааат пәтерді кімге саттыңыз? – Оның қажеті не сізге? – Оның Парижден сатып алған пәтеріне күзетші керек емес пе екен? Көзімді ашқалы күзетші болып келемін. Бірақ айлығы алақанда тұрмайды. – Жоқ, ғафу өтінемін, айта алмаймын. Сізге дейін де қаншама адамдар сұрады, айта алмаймын... – Айтыңызшы? – Мүмкін сіз КНБ тыңшысы боларсыз? – О не дегеніңіз? Айтыңызшы? – Айтпаймын! – Айтпайсыз ғой? – Ал, айтпасам не істейсіз? – Айтпайсыз ғой? – Ал, айтпаймын! – Айтпасаңыз бар ғой? – Не істей аласыз? – Айтпасаңыз бар ғой... – Мені қорқытып тұрсыз ба? – Жаман болады. Ойланыңыз! Айтпайсыз ғой? – Айтпаймын дедім ғой, айтпаймын! – Точно? – Ағылшын тілінде ол не? – Айтпайсыз ғой? – Құдайым–ай, айтпаймын деп қаншама рет айттым? Сізбен сөйлескім келемейді. Ұялы телефонымды өшіре саламын енді... – Өшіре салыңыз! – Бірақ мені сіздің маған не істей алатыныңыз қызық болып тұр... – Айтпайсыз ба сонымен? – Жалынамын, бұл құпия. – Оңбаған миллиардер! Халықтың ақшасына Парижден пәтер сатып алыпты. Қарашы, мен жүрмін Астанадан пәтер ала алмай, кім көрінгеннің үйін жалдап... Игнас? – Әу? – Айтпайсың ғой? – Иә! Қазақстандық бейшара күрсініп салды да: – Айтпасаң, Айтбайдың қатыны бол! – деп салды. Көз алдында өмірі көрмеген Париж... Мұхтар ШЕРІМ Abai.kz
